Tura ttnejmaεen d agraw deg wadeg i yettabaεen i taddart, imezdaɣ ttasen-d seg yal tama ladɣa mi ara yili unejmaε ɣef walebεaḍ n temsalin meqqren i yecban timecreḍt neɣ tiririt n tejmilt i yimeɣrasen, iεeggalen n tejmaεt ttεelliqen ulɣuyen deg yimukan ideg ttilin aṭas n yimezdaɣ ama ttεeddin seg-s neɣ ttɣimin deg-s, syin akkin ma d wid i izedɣen beṛṛa n taddart ad as-naznen ulɣuyen s ttawil n tebrat, yettili-d unejmaε deg wadeg n baylek n taddart am tejmayt, anejmaε yettili-d ɣef waṭas n temsalin yecban tacemlit i usuzdeg n twennaḍt, aheyyi i usfugel n tεacurt d yennayer, timecreḍt,…